**חיל הנחתים של רוסיה** (ברוסית: **Морская пехота России**, מכונים "הכומתות השחורות") הוא זרוע בכוחות המזוינים של רוסיה, שמהווה חלק של כוחות החוף של הצי הרוסי. מטרתו המקורית הייתה להתמחות בלוחמת חיל רגלים ימית (הגנה על ספינות ותקיפתן) ולוחמה אמפיבית (באמצעות נחיתה מן הים). מפקד החיל הנוכחי הוא גנרל ויקטור אסטאפוב.

חיל הנחתים מורכב מחטיבות, וגדודים עצמאיים שכפופים לפיקודים של הציים האזוריים (צי האוקיינוס השקט, צי הצפוני, צי הבלטי, צי הים השחור). כמו כן גם לשייטת הים הכספי ישנם שני גדודי נחתים.

מוטו: "היכן שאנחנו, שם הניצחון".

היסטוריה
--------

חיל הנחתים הרוסי הוקם לראשונה ב-27 בנובמבר 1705, בעת שהקיסר פיוטר הגדול נאבק על גישה של האימפריה הרוסית אל הים הבלטי. תחילה למטרות מתקפה מאוניות הצי על מבצרי הגדול נוצלו יחידות חיל רגלים רגילים עד שבסוף שנת הוקמו יחידות מיוחדות ו-27 בנובמבר 1705 נחשב לתאריך הולדת הנחתים הרוסיים. ב-1717 הופעלו נחתים בשירותו של פיוטר הגדול בכיבוש אי הולנדי וב-1798 כבשו נחתים רוסים את האי קורפו.

בתקופת האימפריה הרוסית, חיל הנחתים הרוסי נחשב ליחידת עילית אמפיבית, שראשי הצבא ראו כיחידה חשובה. חיל הנחתים הרוסי כיום, מתנהל על פי מדיניות שהתווה הגנרל איוואן סקוראטוב.

בתחילת מלחמת העולם השנייה רק בצי הבלטי הייתה יחידת נחתים אך עד מהרה הוקמו יחידות נוספות. יחידות הנחתים השתתפו בהגנת ערי נמל, ביצוע מספר נחיתות מהים ואף השתתפו בקרבות היבשה במידת הצורך. על גבורה בקרבות 122 נחתים קיבלו תואר גיבור ברית המועצות.

לאחר סיום המלחמה יחידות חיל הנחתים פורקו ורק יחידה של הצי הבלטי פעלה כבעבר. לאור הפקת לקחים מאימוני הצי בסופו של דבר סוכם שנדרשות יחידות מיוחדות לצורך תמיכה בצי והשתתפות בנחיתה מהספינות. בהתאם לכך, בשנת 1963 סוכם על הקמת החיל מחדש. לקראת סוף שנות ה-60 בכל הציים הסובייטיים היו יחידות נחתים.

מאז ה-15 ביולי 1996, יום ה-27 בנובמבר מציין את הולדת חיל הנחתים הרוסי כחג רשמי של החיל. בתקופת ברית המועצות החיל מנה בין 12 ל-15 אלף חיילים מהם כ-5,000 בצי האוקיינוס השקט. בהתאם להערכה, החיל מונה כיום 12,500 חיילים.

יחידות עיקריות
--------------

### הצי הבלטי

* בריגדת המשמר הנפרדת מספר 336 — בסיס: בלטייסק

### צי הים השחור

* בריגדת חיל הנחתים הנפרדת מספר 810 — בסיס: סבסטופול

* גדוד חיל הנחתים הנפרד מספר 382

### הצי הצפוני

* בריגדת חיל הנחתים הנפרדת מספר 61 — בסיס: ספוטניק מחוז מורמנסק

### צי האוקיינוס השקט

* בריגדת חיל הנחתים הנפרדת מספר 155 — בסיס: ולדיווסטוק
* בריגדת חיל הנחתים הנפרדת מספר 40 — בסיס: פטרופבלובסק-קמצ'טסקי

### שייטת הים הכספי

יחידות חיל הנחתים בשייטת הים הכספי נוצרו מפיצול מבריגדת המשמר הנפרדת של חיל הנחתים מספר 77, ב-1 בדצמבר 2008:

* גדוד חיל הנחתים הנפרד מספר 414
* גדוד חיל הנחתים הנפרד מספר 727 — בסיס: אסטרחן

דרגות החיל
----------

 ערך מורחב – **דרגות הכוחות המזוינים של רוסיה**

גלריה
-----

* אנשי חיל הנחתים בתקופת האימפריה הרוסית, שנת 1910אנשי חיל הנחתים בתקופת האימפריה הרוסית, שנת 1910
* אנשי חיל הנחתים הסובייטיאנשי חיל הנחתים הסובייטי
* נחתים סובייטים במפגן ראווה בולדיווסטוק. ספטמבר 1990נחתים סובייטים במפגן ראווה בולדיווסטוק. ספטמבר 1990
* נחת רוסי בתרגיל משותף עם ארצות הברית, פולין וליטא במסגרת המבצעים הבלטיים (BALTOPS)‏, 2003נחת רוסי בתרגיל משותף עם ארצות הברית, פולין וליטא במסגרת המבצעים הבלטיים (BALTOPS)‏, 2003
* משמר כבוד של חיל הנחתים מקביל את פני נשיא רוסיה דמיטרי מדבדב, 2008משמר כבוד של חיל הנחתים מקביל את פני נשיא רוסיה דמיטרי מדבדב, 2008
* חיילי חיל הנחתים במצעד יום הניצחון, מאי 2013חיילי חיל הנחתים במצעד יום הניצחון, מאי 2013
* נחתים רוסיים במימי הים התיכון במהלך המבצע הרוסי בסוריה, ינואר 2016נחתים רוסיים במימי הים התיכון במהלך המבצע הרוסי בסוריה, ינואר 2016

ראו גם
------

* חיל הנחתים האמריקאי
* חיל הנחתים המלכותי

קישורים חיצוניים
----------------

ויקישיתוף מדיה וקבצים בנושא **חיל הנחתים של רוסיה** בוויקישיתוף
* אתר האינטרנט הרשמי של חיל הנחתים של רוסיה
* מידע על חיל הנחתים הרוסי (ברוסית)
* מיור ג'. פ. מיהן, ‏נחתי הצי הרוסי, **מערכות** 228, מרץ 1973 עמ' 14-20

הערות שוליים
------------

1. ↑  День морской пехоты России
2. ↑  Морская пехота России отмечает 311-й день рождения
3. ↑  מיור ג'. פ. מיהן, ‏נחתי הצי הרוסי, **מערכות** 228, מרץ 1973 עמ' 16
4. ↑  На Камчатке прошли батальонно-тактические учения
5. ↑  רומן פומישנקו, משמר הים הכספי, עיתון הכוכב האדום, 25 בנובמבר 2008
6. ↑  727-й отдельный батальон морской пехоты в/ч20264 Астрахань